SL Uradni list Evropske unije L 331/8

UREDBA KOMISIJE (ES) št. 1754/2006

z dne 28. novembra 2006

o določitvi pravil za dodeljevanje finančne pomoči Skupnosti referenčnim laboratorijem Skupnosti za krmo, živila in sektor za zdravstveno varstvo in zaščito živali

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 28(2) Odločbe,

ob upoštevanju naslednjega:

(1) Referenčni laboratoriji Skupnosti izpolnjujejo naloge in zahteve, določene v veterinarski zakonodaji Skupnosti in Uredbi (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (2), da pomagajo Skupnosti.

(2) Člen 32(7) Uredbe (ES) št. 882/2004 določa, da lahko referenčni laboratoriji Skupnosti prejemajo finančno pomoč Skupnosti v skladu s členom 28 Odločbe 90/424/EGS.

(3) Merila upravičenosti za odhodke referenčnih laboratorijev Skupnosti, ki prejemajo finančno pomoč Skupnosti po členu 28 Odločbe 90/424/EGS, ter postopki za predložitev odhodkov in izvajanje revizije so določeni v Uredbi Komisije (ES) št. 156/2004 (3).

(4) Višina letne finančne pomoči Skupnosti za delovanje referenčnih laboratorijev Skupnosti se določi vsako leto s posebnimi odločbami na področju veterinarskega javnega zdravstva, zdravja živali in ostankov.

(5) Ker so potrebne številne spremembe Uredbe (ES) št. 156/2003, je treba zaradi jasnosti navedeno uredbo nadomestiti, ob upoštevanju Uredbe (ES) št. 882/2004.

(6) Te spremembe zadevajo predvsem uvedbo sporazuma o partnerstvu, ki določa vloge in dolžnosti za vsako stran, in uvedbo posebnega sporazuma ter posodobitev določb o DDV in stroškov v zvezi z službenimi potovanji in delavnicami.

(7) Navedeni sporazum o partnerstvu mora veljati 5 let, da se lahko razvijejo operativna mreža nacionalnih referenčnih laboratorijev na novih področjih in nove analitske metode ter da se lahko pravilno oceni delovanje nacionalnih referenčnih laboratorijev.

(8) Dobro finančno poslovodenje upravičuje uporabo te uredbe od začetka leta 2007. Vendar pa morajo laboratoriji imeti možnost, da spremenijo začasni operativni proračun za leto 2007 v skladu z določbami te uredbe.

(9) Za namene finančnega nadzora se uporabljajo členi 9, 36 in 37 Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (4).

(10) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

POGLAVJE I

SPLOŠNE DOLOČBE

Člen 1

Zadeva

Ta uredba določa merila za dodeljevanje finančne pomoči Skupnosti za delovanje referenčnih laboratorijev Skupnosti (v nadaljevanju „laboratoriji“), kakor je predvideno v členu 28 Odločbe 90/424/EGS in členu 32 Uredbe (ES) št. 882/2004, in za organizacijo delavnic.

Člen 2

Okvirni sporazum o partnerstvu

Razmerje med Komisijo in laboratorijem določa sporazum o partnerstvu. Sporazum o partnerstvu velja 5 let, podpira pa ga večletni delovni program.

Člen 3

Načrtovane dejavnosti in začasni proračun

1. Referenčni laboratoriji Skupnosti pred 1. septembrom vsakega koledarskega leta „n“ določijo dejavnosti Skupnosti, načrtovane v koledarskem letu „n + 1“, in Komisiji predložijo začasni proračun za odhodke v zvezi s temi dejavnostmi.

Za začasni proračun za proračunsko leto 2007, ki je bil oblikovan v skladu z določbami iz člena 1 Uredbe (ES) št. 156/2004, se šteje, da je bil oblikovan v skladu s to uredbo. Laboratoriji lahko do 15. decembra 2006 predložijo spremembe začasnega proračuna v skladu z določbami te uredbe.

2. Laboratoriji začasni proračun predložijo v elektronski obliki v skladu s Prilogo I.

Člen 4

Posebni sporazum

1. Potem ko Komisija sprejme letno odločbo o dodeljevanju finančne pomoči, stranke pripravijo posebni sporazum. Ta sporazum zlasti določa znesek pomoči in delež sofinanciranja.

2. Predpogoj za vsako plačilo je, da stranke podpišejo sporazum.

Člen 5

Predplačilo

Potem ko stranke podpišejo posebni sporazum, se lahko na prošnjo upravičenca odobri predplačilo v višini 70 % skupnega zneska za delovanje laboratorija in organizacijo delavnic.

Člen 6

Plačilo pomoči

Pod pogojem, da se odobreni delovni programi učinkovito izvajajo in da upravičenec predloži poročila, navedena v členih 10 in 14, v predvidenih rokih, se preostali ali skupni znesek finančne pomoči Skupnosti za delovanje laboratorija in organizacije delavnic plača po odobritvi omenjenih poročil.

Člen 7

Dokazila

1. Upravičenec sedem let hrani overjeno kopijo dokazil v zvezi z dejavnostjo, ki ji je dodeljena finančna pomoč Skupnosti, zlasti račune, plačilne liste, sezname prisotnosti in dokumente, ki se nanašajo na pošiljanje vzorcev in na službena potovanja.

2. Upravičenec vpiše odhodke, predložene Komisiji, v svoj računovodski sistem in sedem let hrani vsa originalna dokazila za namene revizije.

3. Dokazila, ki upravičujejo vse stroške, prikazane v vlogi za povračilo, se na zahtevo pošljejo Komisiji.

Člen 8

Revizije

Za namene finančnega nadzora se uporabljajo členi 9, 36 in 37 Uredbe (ES) št. 1290/2005 o financiranju skupne kmetijske politike.

POGLAVJE II

DELOVANJE LABORATORIJEV

Člen 9

Upravičenost

1. Odhodki v zvezi z osebjem, oddajo naročil podizvajalcem, osnovnimi delovnimi sredstvi, potrošnim blagom, pošiljanjem vzorcev za primerjalne preskuse, službenimi potovanji in režijskimi stroški, potrebnimi za izvajanje dejavnosti, so upravičeni v okviru delovanja laboratorija.

2. Odhodki iz odstavka 1 so upravičeni v mejah, ki jih določa letna odločba Komisije v zvezi z dodelitvijo finančne pomoči, in v skladu s pravili o upravičenosti, določenimi v Prilogi II.

3. Za vsako spremembo postavke, ki presega 10 % pripadajočega zneska, je potrebna pisna predhodna odobritev Komisije.

Člen 10

Predložitev poročil o delovanju laboratorijev

1. Finančno poročilo, predloženo v skladu s Prilogo III, in tehnično poročilo, ki obravnavata delovanje laboratorijev in ju je potrdil direktor, se pošljeta najkasneje 31. marca (velja datum poštnega žiga) v letu, ki sledi obdobju, za katerega je bila odobrena finančna pomoč.

2. Če se rok iz odstavka 1 ne upošteva, se finančna pomoč 1. aprila zmanjša za 25 %, 1. maja za 50 %, 1. junija za 75 % in 1. julija za 100 %.

Člen 11

Menjalni tečaj za vloge v nacionalni valuti

Menjalni tečaj za vloge za nakazilo predplačila in preostalega zneska, predložene v nacionalni valuti v mesecu „n“, je menjalni tečaj, veljaven prvi dan meseca „n“, kakor je bil objavljen v seriji C Uradnega lista Evropske unije, ali dan pred dnem, za katerega velja tečaj.

Člen 12

Davek na dodano vrednost

Nepovratni DDV, ki ga plača upravičenec, se šteje kot upravičeni odhodek, pod pogojem, da upravičenec ob podpisu posebnega sporazuma iz člena 4 predloži potrdilo finančnega ministrstva države članice ali enakovrednega organa, da ni davčni zavezanec ali je delni davčni zavezanec ter da področje dejavnosti laboratorija ni predmet tega davka.

POGLAVJE III

ORGANIZACIJA DELAVNIC

Člen 13

Upravičenost

1. Odhodki, upravičeni v okviru organizacije delavnic, so odhodki v zvezi s potovanji in dnevnicami za največ 32 udeležencev delavnic, od katerih je vsaj po en povabljenec iz vsake države članice.

2. Odhodki iz odstavka 1 so upravičeni v mejah, ki jih določa letna odločba Komisije v zvezi z dodelitvijo finančne pomoči, in v skladu s pravili, določenimi v delu 3F Priloge VII kadrovskih predpisov Evropskih skupnosti, kakor so določeni v Uredbi Sveta (EGS, Euratom, ESPJ) št. 259/68 (5).

3. Odstopanje od odstavkov 1 in 2 se lahko odobri v ustrezno utemeljenih primerih v skladu z letno odločbo Komisije o dodeljevanju finančne pomoči.

Člen 14

Predložitev finančnega poročila o delavnicah

1. Finančno poročilo o delavnicah, predloženo v skladu s Prilogo IV, in tehnično poročilo, ki ju je potrdil direktor, se pošljeta najkasneje v dveh mesecih po zaključku delavnice.

2. Če se rok iz odstavka 1 ne upošteva, se finančna pomoč zmanjša za 25 % za zamudo enega meseca po načrtovanem roku za predložitev dokumentov, za 50 % za dva meseca, za 75 % za tri mesece in za 100 % za štiri mesece.

Člen 15

Menjalni tečaj za vloge v nacionalni valuti

Menjalni tečaj za vloge za nakazilo predplačila in preostalega zneska, predložene v nacionalni valuti, je menjalni tečaj, veljaven prvi dan meseca delavnice, kakor je bil objavljen v seriji C Uradnega lista Evropske unije, ali dan pred dnem, za katerega velja tečaj.

POGLAVJE IV

PREHODNE IN KONČNE DOLOČBE

Člen 16

Razveljavitev

Uredba (ES) št. 156/2004 se razveljavi.

Sklicevanje na razveljavljeno uredbo se razume kot sklicevanje na to uredbo.

Člen 17

Začetek veljavnosti in uporabe

Ta uredba začne veljati 20. dan po objavi v Uradnem listu Evropske unije.

Uporablja se od 1. januarja 2007.

Vendar pa se drugi pododstavek člena 3(1) uporablja od datuma začetka veljavnosti te uredbe.

Ta uredba je v celoti zavezujoča in se neposredno uporablja v vseh državah članicah. V Bruslju, 28. novembra 2006 Za Komisijo Markos KYPRIANOU Član Komisije

(1) UL L 224, 18.8.1990, str. 19. Odločba, kakor je bila nazadnje spremenjena z Odločbo 2006/53/ES (UL L 29, 2.2.2006, str. 37).

(2) UL L 165, 30.4.2004, str. 1.

(3) UL L 27, 30.1.2004, str. 5.

(4) UL L 209, 11.8.2005, str. 1. Uredba, kakor je bila nazadnje spremenjena z uredbo (ES) št. 320/2006 (UL L 58, 28.2.2006, str. 42).

(5) UL L 56, 4.3.1968, str. 1.

PRILOGA I (Člen 3(2)) ZAČASNI PRORAČUN ODHODKOV LABORATORIJA V ZVEZI Z DEJAVNOSTMI SKUPNOSTI OD 1. JANUARJA DO 31. DECEMBRA … Naziv in naslov referenčnega laboratorija Skupnosti: Številka bančnega računa, na katerega je treba nakazati subvencijo: Pomembno: Vsi zneski morajo biti izraženi v nacionalni valuti. 1. OSEBJE Kategorija (1) Status (2) Mesečna bruto plača (3) Čas, porabljen za projekt (v dnevih) (4) Upravičeni stroški skupaj Delež celotnega proračuna laboratorija: … 2. ODDAJA NAROČIL PODIZVAJALCEM Opis Stroški brez DDV DDV Stroški skupaj Delež celotnega proračuna laboratorija: … 3. OSNOVNA DELOVNA SREDSTVA Opis Stroški/brez DDV DDV Stroški/skupaj Datum nakupa ali najema Datum dostave % uporabe za projekt Letni stroški amortizacije 2.1. Material, ki ga je treba pridobiti med zadevnim obdobjem 2.2. Material, pridobljen pred zadevnim obdobjem Delež celotnega proračuna laboratorija: … 4. POTROŠNO BLAGO Opis glede na vrsto (5) Stroški brez DDV DDV Stroški skupaj Delež celotnega proračuna laboratorija: … 5. PRIMERJALNI PRESKUSI Opis Stroški brez DDV DDV Stroški skupaj 6. SLUŽBENA POTOVANJA Opis Potni stroški Hotel Dnevnica Skupaj 7. REŽIJSKI STROŠKI Odhodki skupaj (postavke 1 do 6 skupaj): Režijski stroški: 7 % Odhodki za dejavnost skupaj: 8. DELAVNICE Stroški Potni stroški udeležencev: Dnevnice udeležencev: Odhodki za delavnico skupaj: (1) Navesti za vse osebe, zadolžene za projekt: višjega znanstvenika, nižjega znanstvenika, tehnika itd. (2) Javni uslužbenci, pogodbeno osebje itd. Za pogodbeno osebje je treba navesti datum začetka veljavnosti in izteka pogodbe. (3) Realna bruto mesečna plača (ne uporabljajte cenovnih lestvic), vključno s prispevki za socialno varnost in drugimi stroški s plačilnega lista. (4) Izračunan na referenčni osnovi 220 dni/leto. (5) Primeri: reagenti, poskusne živali, manjša laboratorijska oprema itd.

PRILOGA II (Člen 9(2)) Pravila o upravičenosti za odhodke, povezane z osebjem, oddajo naročil podizvajalcem, osnovnimi delovnimi sredstvi, potrošnim blagom, pošiljanjem vzorcev za primerjalne preskuse, službenimi potovanji in režijskimi stroški 1. Osebje Stroški za osebje, ne glede na status, so omejeni na dejanske stroške plač (osebni prejemki, plače, prispevki za socialno varnost in pokojninsko zavarovanje) za osebje, ki je v celoti ali delno posebej določeno za naloge Skupnosti, kakor je določeno v odobrenem delovnem programu. Ves delovni čas osebja, namenjen nalogam Skupnosti, mora biti evidentiran in potrjen na podlagi najmanj 220 dni/leto. To mora vsaj enkrat mesečno storiti imenovani vodja projekta ali ustrezno pooblaščen višji delavec osebja upravičenca. 2. Oddaja naročil podizvajalcem Povračilo temelji na dejanskih stroških, nastalih v zadevnem obdobju. Upravičenec mora navesti tudi odstotek skupnega proračuna laboratorija za oddajo naročil podizvajalcem, ki ga predstavljajo različne postavke. 3. Osnovna delovna sredstva Oprema, kupljena, zakupljena ali najeta, se lahko zaračuna kot neposredni strošek. Povračljiv znesek za zakupljeno ali najeto opremo ne sme preseči zneska, za katerega bi se oprema lahko kupila za čas preskusa. Povračljivi stroški se izračunajo na naslednji način: A = obdobje, izraženo v mesecih, v katerem se bo oprema uporabljala za projekt, od dneva dostave. B = amortizacijska doba 60 mesecev (36 mesecev za računalniško opremo, cenejšo od 25 000 EUR). C = stroški opreme. D = odstotek uporabe opreme za projekt. 4. Potrošno blago Povračilo temelji na dejanskih stroških, nastalih v zadevnem obdobju. Upravičenec mora navesti tudi odstotek skupnega proračuna laboratorija za potrošno blago, ki ga predstavljajo različne postavke. Šteje se, da so vsi drugi odhodki za administracijo, poslovna potovanja, ki niso službena potovanja iz točke 6, in tajniške storitve vključeni v „režijske stroške“. 5. Pošiljanje vzorcev za primerjalne preskuse Povračilo temelji na dejanskih stroških za pošiljanje vzorcev za primerjalne preskuse. 6. Službena potovanja Potni stroški in dnevnice osebja laboratorija za službena potovanja, vključena v odobreni delovni program, se povrnejo v skladu z določbami iz člena 13(2) te uredbe. 7. Režijski stroški Samodejno se izplača pavšalni prispevek v višini 7 % dejanskih povračljivih stroškov, izračunano na podlagi vseh zgoraj navedenih neposrednih stroškov (postavke 1 do 6).

PRILOGA III POTRJENO FINANČNO POROČILO (Člen 10(1)) Od …/…/… do …/…/… Uporabljeni menjalni tečaj (1 EUR = …) Referenčna številka odločbe: Ime in naslov upravičenca: Zgornja meja letne finančne pomoči Skupnosti.

Kategorija stroškov Znesek za obdobje (nacionalna valuta) 1. Osebje 2. Oddaja naročil podizvajalcem 3. Osnovna delovna sredstva 4. Potrošno blago 5. Primerjalni preskusi 6. Službena potovanja Vmesni seštevek: 7. Režijski stroški 7 % Skupaj: Potrdilo upravičenca Potrjujemo, da: — so zgornji stroški nastali v zvezi z izvajanjem nalog po tej določbi in so bili bistveni za dobro izvedbo navedenih nalog, — so ti odhodki realni, natančno evidentirani in upravičeni v skladu z določbami iz Uredbe (ES) št. 1754/2006, — so vsa dokazila o teh stroških na voljo za revizijo, — s subvencijo, ki nam jo je dodelila Komisija, ne ustvarjamo dobička. Datum: Datum: Ime tehničnega direktorja: Finančno odgovorna oseba: Podpis: Podpis: RAZČLENITEV PO KATEGORIJAH (nacionalna valuta) 1. OSEBJE Kategorija Status Mesečna bruto plača Čas, porabljen za projekt (v dnevih) Upravičeni stroški skupaj Delež celotnega proračuna laboratorija: … 2. ODDAJA NAROČIL PODIZVAJALCEM Opis Dobavitelj Stroški brez DDV DDV Stroški skupaj Delež celotnega proračuna laboratorija: … 3. OSNOVNA DELOVNA SREDSTVA Opis Stroški/brez DDV DDV Stroški/skupaj Datum nakupa ali najema Datum dostave % uporabe za projekt Letni stroški amortizacije 2.1. Material, ki ga je treba pridobiti med zadevnim obdobjem 2.2. Material, pridobljen pred zadevnim obdobjem Delež celotnega proračuna laboratorija: … 4. POTROŠNO BLAGO Opis (podatki o vsakem odhodku (1)) Dobavitelj Stroški brez DDV DDV Stroški skupaj Delež celotnega proračuna laboratorija: … 5. PRIMERJALNI PRESKUSI Opis Dobavitelj Stroški brez DDV DDV Stroški skupaj 6. SLUŽBENA POTOVANJA Opis Potni stroški Hotel Dnevnica Skupaj 7. REŽIJSKI STROŠKI Odhodki skupaj (postavke 1 do 6 skupaj): Režijski stroški: 7 % 8. SKUPAJ Odhodki za dejavnost skupaj: (1) Vsak odhodek mora biti zapisan v svoji vrstici.